open-index/open-wikipedia-markdown huggingface dataset:
ג'וזף אוסטין בנוול

**ג'וזף אוסטין בנוול** (באנגלית: **Joseph Austin Benwell**; 1816 – 1886) היה אמן, חרט ומאייר אנגלי. הוא היה בעיקר אמן בסגנון 'אוריינטליזם'. רבים מציוריו והתחריטים שלו התבססו על מסעותיו במזרח הקרוב והתיכון, בסין ובהודו, ולעיתים קרובות הופיעו שיירות גמלים, סצנות ערביות ותיאורים של החיים בהודו.

## ביוגרפיה
בנוול נולד ב-26 במאי 1816 בלונדון, בנם השני של ג'וזף בנוול, רואה חשבון, ואשתו שרלוט.

משפחתו הייתה מהקווייקרים מאז סוף המאה ה-17 בברקשייר ואחר כך בסאמרסט ובריסטול. אביו ג'וזף נולד ביטון, סומרסט, אך בין 1810 ל-1824 לערך התגוררה המשפחה במשך כמה שנים בלונדון, שם נולדו מספר ילדים, לפני שעברה חזרה לאזור בריסטול. סבו של בנוול מצד אביו, ג'ון בנוול, היה המייסד של בית הספר סידקוט, בית הספר הקוואקרי בסומרסט עם הקמתו מחדש ב-1808.

ג'וזף אוסטין בנוול התחתן עם מריאן בולטון (1821–1892), אף היא אמנית מציגה, בלונדון ב-13 ביולי 1854.

מקורות שונים מספקים מידע מוגבל על מסעותיו של בנוול. ידוע שהוא נכנס לשירות בחברת הודו המזרחית בשנות הארבעים של המאה ה-19. הוא נסע להודו ולסין לפני 1853, והיה תושב בהודו ובבורמה זמן מה לפני 1856. הערך שלו ב"מילון הביוגרפיה ההודית" מתאר אותו כ"בולט בתיאור מקורי ואוהד של חיי הילידים, הנוף והמבנים בהודו, שצוירו כנראה במקום״. בשנים 1865–1866 הוא בילה זמן במצרים [5] וארץ ישראל. כשלא היה במסעותיו הוא התגורר בקנזינגטון, לונדון מתחילת שנות ה-60 ועד מותו ב-1886.

אחת מיצירותיו הידועות יותר היא הליטוגרפיה הצבעונית בבית החולים 1855 שמתארת את פלורנס נייטינגייל בתמונה איקונית וריאליסטית לכאורה בתור הגברת עם המנורה. גם בנושא של מלחמת קרים, הוא הפיק ליטוגרפיה צבעונית המתארת את ההשלכות של קרב עלמה "היום שאחרי הקרב" 1854.

בנוול היה מאייר פורה עבור פרסומים דתיים ויקטוריאניים שונים, במיוחד אלה שפורסמו על ידי חברות דתיות ומיסיונריות. וכן סדרת ספרי תמונות (האחרונה מכוונת לנוער ויקטוריאני) במהלך שנות ה-50 ועד אמצע שנות ה-60.

הוא אייר את העיתונים: The Illustrated London News ואת Sunday at Home במשך שנים רבות.

ג'וזף אוסטין בנוול גם סיפק איורים לכתבי עת ויקטוריאניים אחרים, אם כי לא בהכרח עם נושא דתי, הוא הפיק איורים על החיים ההודיים והמזרחיים עבור The Illustrated London News בין 1857 ל-1864.

בהמשך חייו התמקד בנוול בציורי צבעי מים וגואש בסגנון תנועת האמנות האוריינטליסטית. רוב יצירותיו בז'אנר זה צוירו מסביבות 1865 ועד סמוך למותו ב-1886.

הוא התמחה בציור בדואים ובמאהליהם ובשיירות החוצות את המדבר עם גמלים, לרוב עם חורבות עתיקות ברקע או עם 'גמל לבן' בציוריו. הוא צייר את ארץ ישראל וסיני בתקופה זו הוא הציג באופן נרחב ביותר, במוסדות כולל האקדמיה המלכותית, החברה המלכותית של אמנים בריטים, המכון המלכותי לציירים בצבעי מים, ומוסדות וגלריות אחרות ברחבי בריטניה. הוא גם הציג בתערוכה הבינלאומית של לונדון של 1873, ובסידני (1879–1880). ותערוכות בינלאומיות של מלבורן (1880–1881).

לא תועדו ילדים ששרדו מנישואיו של בנוול לאשתו מריאן.

הוא מת בביתו, בלונדון ב-13 במאי 1886, ונקבר בבית הקברות Kensal Green,

## גלריה

File:"Mehtas, or street sweepers of Calcutta," Illustrated London News, 1860 a very large scan.jpg

File:Milk-women in the Camp.jpg

File:The Seizure and Binding of the Missionaries-.jpg


## קישורים חיצוניים

* 
* 

## הערות שוליים

קטגוריה:ציירים בריטים
קטגוריה:אנגלים
קטגוריה:בריטים שנולדו ב-1816
קטגוריה:בריטים שנפטרו ב-1886
אל-דנה (ספינה)

**אל-דנה** הייתה ספינה מסוג דאו ערבי ממונע או מעבורת נוסעים. הפליגה ממנאמה, בחריין והתהפכה במפרץ הפרסי ב-30 במרץ 2006. נכון ל-31 במרץ, 67 מתוך 150 האנשים שהיו על הסיפון חולצו, ו-58 אושרו כמתים. כ-40 נוספים נחשבים כנעדרים. בין ההרוגים 17 הודים ו-12 בריטים.

רוב הנוסעים היו זרים מחברת הבנייה המשותפת Nass-Murray &amp; Roberts שחגגו את השלמת חלק ממגדלי מרכז הסחר העולמי של בחריין. עשרה מההרוגים הועסקו בחברת הבנייה הדרום אפריקאית Murray & Roberts Limited ; ארבעה מהפועלים מדרום אפריקה, שני הודים, אחד מפקיסטן ושותף דרום אפריקאי. SABC דיווחה כי דרום אפריקאי שישי נהרג בטרגדיה.

משמר החופים הבחריני שהגיע דקות לאחר האסון ביצע חילוץ מיידי. הצי החמישי של הצי של ארצות הברית עזר במאמץ החילוץ עם צוללנים וכלי שיט קטנים.

## מידע נוסף
* ה-*Gulf Daily News* דיווח כי הספינה קיבלה רישיון כמסעדה צפה והייתה אמורה להישאר עגונה ברציף.

## קישורים חיצוניים
* BBC
* Beeld, דרום אפריקה
* אסון המעבורת בחריין הורג 48; 63 חולץ מערוץ פוקס ניוז
* דיווח מאל ג'זירה
* רבים מתים באסון הסירה בבחריין מ - BBC
קטגוריה:המפרץ הפרסי
אל-חראסה

ארגון "**אל-חראסה**" (משמעות בעברית "השמירה") הוא מיליציית שיטור מקומית הפועלת בכפר קאסם תחת חסות הפלג הדרומי של התנועה האיסלאמית ועיריית כפר קאסם. במשטרת ישראל הגדירו את הארגון כ"סוג של משטרה פרטית".

## היסטוריה
הארגון נוסד בשנות ה-90 במטרה להגן על תושבי כפר קאסם ולמנוע אלימות, סחר בסמים ופשיעה. במשך הזמן שינה הארגון את יעודו ולקח סמכויות שיטור ללא אישור חוקי ובהמשך החל להתעמת עם משטרת ישראל על סמכויות שמירת החוק בכפר קאסם.

הארגון פועל בחסות העירייה, מתוקצב על ידה ומונחה על ידי אנשי הדת של הפלג הדרומי של התנועה האסלאמית.

הארגון נחשב למיזם בולט של התנועה האיסלאמית הדרומית. ראשי ציבור ואנשי התנועה, בהם אבראהים צרצור, עאדל בדיר, עבד אל-חכים חאג' יחיא, זיאד עמר, ספוואת פריג', מניר בדיר וחמדאללה טהא, מזוהים כולם כמי שאחראים על הובלת הארגון.

התנועה האסלאמית החלה להשתתף במוסדות השלטון המקומי. ועדות מקומיות לענייני חינוך, בנייה, רווחה וביטחון התפתחו עקב המעורבות, באותו הזמן חלה עלייה בפעילות הארגון.

אנשי הארגון באים מחוגי התנועה האסלאמית, תמכו בעאדל בדיר איש התנ"ס, במסגרת ההתמודדות על ראשות העירייה ובתמורה גייס אותם זמן קצר לאחר מכן לעיריית כפר קאסם והעניק להם תקציב. ב-2013, בעקבות החלטת ראש העירייה, בדיר, להפיכת הארגון למחלקה עירונית, צורפו אנשי הארגון לעיריית כפר קאסם שהחלה לממן את פעילותם.

בשנים הראשונות פעל הארגון בפתרון סכסוכים וכמשמרות מוסר וניסו למנוע הידרדרות לסמים. עם הזמן הפך הארגון למשטרה מוניציפלית, אף שאין בידיו הסמכות החוקית לכך. בתנועה האסלאמית וברשות הפלסטינית מכונה הארגון בשם "כח 17" על שם כוח מיוחד ברשות הפלסטינית.

אנשי "אל-חראסה" אינם לובשים מדים ואינם חמושים בצורה גלויה אך לפי המשטרה הארגון מחזיק בנשק לא חוקי. לרוב מדובר באנשי הפלג הדרומי של התנועה האיסלאמית, מרביתם צעירים ובני "נוער המסגדים". גם עבריינים וצעירים שחזרו למוטב במסגרת פעילותה של התנועה האיסלאמית, הצטרפו לארגון.

### אלימות נגד המשטרה
#### 2017
באוקטובר 2017, על רקע מהומות שהתרחשו אז בכפר קאסם, המשטרה פירקה מחסומים של הארגון שנועדו ללכידת עבריינים, וביקשה לעצור חברים בארגון. בתגרה בין הצדדים נהרג צעיר בן 17 בידי שומר בחברת אבטחה שעבד בתיאום עם המשטרה. כתגובה פעילי הארגון התפרעו ושרפו ניידות משטרה ונקודת שיטור. שני שוטרים נפצעו קל במהלך העימותים. המהומות הובילו למעצרו של מפקד הארגון, השייח' עבד א-סמיע טאהא, ובכירים נוספים. בעקבות העימותים האלימים זכה הארגון לתמיכה מוועדת המעקב העליונה של הציבור הערבי בישראל, שהכריזה על שביתה בכפר קאסם ודרשה את פיטורי המפכ"ל ומפקד התחנה המקומית. גם הרשימה המשותפת הצטרפה לתמיכה בארגון וביקרה את משטרת ישראל.

#### 2021
ב-2 באוקטובר 2021 הותקפו שוטרים שהגיעו לחלץ אדם שנכלא על ידי אנשי הארגון שניסו למנוע מהשוטרים לחלצו באלימות. ארבעה נעצרו ונגד שלושה הוגשו כתבי אישום. ראש העיר ובכירי הכפר גינו את האלימות. הארגון הוגדר כמיליציה על ידי השר לביטחון הפנים, עמר בר-לב. בשנת 2022 הורשע אחד המעורבים בבית המשפט השלום.

## הערות שוליים

קטגוריה:כפר קאסם
קטגוריה:התנועה האסלאמית
קטגוריה:ערביי ישראל: ארגונים
קטגוריה:טרור ערבי בישראל
קטגוריה:ישראל: פשע מאורגן
קונסטנטין זמפיר וסיליו

**קונסטנטין זמפיר וסיליו** המכונה **פיקי** (ברומנית: **Constantin Zamfir Vasiliu**; 16 במאי 1882 – 1 ביוני 1946) היה איש צבא ופוליטיקאי רומני, מפקח כללי של הז'נדרמריה הרומנית ותת מזכיר מדינה במשרד הפנים הרומני ולפני כן ראש עיריית קראיובה. נשפט על ידי בית דין עממי על ביצוע פשעי מלחמה במהלך מלחמת העולם השנייה, הורשע והוצא להורג בירייה.

קונסטנטין וסיליו נולד בפוקשאן, רומניה, בנו של הגנרל הרומני זמפיר וסיליו. הוא בוגר בית הספר לקציני חיל רגלים ופרשים של בוקרשט ובית הספר המיוחד לפרשים של טרגובישטה, שם התיידד עם יון אנטונסקו.

ב-1 בנובמבר 1920 הועלה לדרגת לוטננט קולונל בחיל הז'נדרמריה. ב-1 בדצמבר 1923 הועלה לדרגת קולונל בז'נדרמריה. בהמשך הועלה לדרגות בריגדיר גנרל, מייג'ור גנרל ולבסוף לוטננט גנרל. בסוף שנות השלושים של המאה העשרים פרש והיה לראש עיריית קראיובה. כשהוחזר לשירות צבאי בז'נדרמריה, התמנה למפקח הכללי של הז'נדרמריה ותחת פיקודו הז'נדרמריה לקחה חלק גדול בהגליית ורציחת יהודים וצוענים ברחבי בסרביה ובוקובינה.

לאחר הפיכת 23 באוגוסט 1944 נעצר ונמסר לידי הצבא האדום והועבר למוסקבה לחקירה. לאחר החזרתו לרומניה נשפט על ידי בית דין עממי על ביצוע פשעי מלחמה במהלך מלחמת העולם השנייה, הורשע, נידון ל-4 עונשי מוות ול-4 עונשי מאסר של 20 שנה. ב-1 ביוני 1946 הוצא להורג בירייה בבית הכלא ז'ילבה.

## הערות שוליים

קטגוריה:גנרלים רומנים
קטגוריה:מורשעים בדין ברומניה
קטגוריה:פושעי מלחמה רומנים
קטגוריה:שואת יהודי רומניה
קטגוריה:שואת יהודי ברית המועצות
קטגוריה:אישים שהוצאו להורג ברומניה
קטגוריה:רומנים משתפי פעולה עם הנאצים שהוצאו להורג
קטגוריה:ממלכת רומניה: פוליטיקאים
קטגוריה:אנשי צבא רומנים במלחמת העולם השנייה
קטגוריה:ילידי 1882
קטגוריה:רומנים שנפטרו ב-1946
אורט פלך בנים ע"ש ספניאן

**בית הספר אורט פלך בנים ע"ש ספניאן** הוא בית ספר תיכון דתי לבנים מהזרם הממלכתי דתי לכיתות ז' עד י"ב. שוכן בשכונת גוננים (קטמונים) ברחוב דב יוסף בירושלים ונקרא על שמו של רפאל ספניאן.

התיכון הוקם בשנת הלימודים תשע"ז ביוזמה משותפת לעיריית ירושלים ולמשרד החינוך, עמותת פלך ורשת אורט ישראל.

בבית הספר לומדים כ-450 תלמידים ומועסקים בו כ-100 מורים ואנשי צוות.

בית הספר נוסד בשנת תשע"ז 2016 על ידי שלום וייל, שניהל אותו עד לשנת הלימודים תשפ"ב 2022 כאשר מחזור א' סיים 6 שנות לימוד.

 נכנס לנהל את בית הספר בשנת הלימודים תשפ"ג 2022, עד שנפל במהלך מלחמת "חרבות הברזל" במהלך שנת הלימודים תשפ"ד.

ד"ר דורון לופז נכנס לנהל את בית הספר במהלך שנת הלימודים תשפ"ד, ומשמש כעת כמנהל בית הספר.

## היסטוריה
בתחילת שנות ה-70 של המאה ה-20, הוקם בית הספר "עירוני ג' ע"ש ספניאן" כתיכון מקצועי בשכונת גוננים-קטמונים. לבקשתו של התורם, ארווינג שניידר, התחייבה עיריית ירושלים לבנות בית ספר דתי, המקביל ברמתו ובאיכותו לבית הספר המקצועי הכללי הסמוך - בית הספר התיכון ע"ש דנמרק, והוסכם, שבית הספר יישא את שמו של איש הציבור ופעיל העלייה רפאל ספניאן. בית הספר היה מיועד לתושבי הקטמונים שהיו שומרי מסורת.

בשנת 2017, בברכת ראש העיר ניר ברקת ומנהל המחוז מאיר שמעוני, שינה בית הספר את פניו ונקרא בשם אורט פלך בנים.

בשנת הלימודים תשפ"ב זכה בית הספר בפרס החינוך הארצי של החמ"ד.

בנובמבר 2023, במהלך מלחמת חרבות ברזל, נהרג מנהל בית הספר יוסי הרשקוביץ בקרבות עם מחבלים ברצועת עזה.

## מסלולי לימוד
בבית הספר פועלים מספר מסלולי לימוד:
* מדעית-הנדסית
* תיאטרון
* ביולוגיה
* פיזיקה
* היסטוריה

## קישורים חיצוניים
* 
* 
* כתבה על רפאל ספניאן, בירחון קשר עין, אוקטובר 2014

## הערות שוליים

ספיניאן
קטגוריה:אורט ישראל
קטגוריה:קטמונים
ראס תנורה

**ראס תנורה** (בערבית: **رأس تنورة**, מילולית: "כף התנור"; נקראת כך בשל החום החריג הנפוץ בכף המשתרע לים; בעבר נקראה **רחימה** (בערבית: **رحيمة**)) היא עיר במחוז א-שרקייה שבמזרח ערב הסעודית, הממוקמת על חצי אי המשתרע לתוך המפרץ הפרסי. השם ראס תנורה חל הן על מתחם מגודר של עובדי עראמקו (המכונה גם "נג'מה") ונמל במרכז תפעול נפט של עראמקו הסעודית, החברה הגדולה בעולם.

מתחם ראס תנורה ממוקם דרומית לעיר הנמל התעשייתית המודרנית ג'ובייל (לשעבר כפר דייגים) וצפונית למפרץ תארות ועיר הנמל העתיקה דמאם. אף על פי שאזור הנמל של ראס תנורה ממוקם על חצי אי קטן, מכליות נפט מודרניות שטות במים עמוקים יותר, עראמקו הסעודית בנתה מספר איים מלאכותיים לעגינה קלה יותר. בנוסף, הוקמו אסדות נפט ומתקני ייצור בים במים הסמוכים, בעיקר על ידי עראמקו הסעודית, שלומברגר והליברטון.

## דמוגרפיה
על פי מפקד האוכלוסין האחרון משנת 2022 אוכלוסיית העיר מנתה 57,030 בני אדם.

ראס תנורה היא אחד מארבעה מתחמי מגורים שנבנו על ידי עראמקו בשנות ה-40 והיחידה הממוקמת על חוף המפרץ הפרסי.

## בית הזיקוק ראס תנורה
בית הזיקוק ראס תנורה הוא מתקן זיקוק נפט גדול, עם יכולת זיקוק של 550 אלף חביות נפט ביום, https://thearabweekly.com/saudi-aramco-shuts-ras-tanura-refinery-after-drone-strike זהו מתקן הזיקוק המקומי הגדול ביותר בסעודיה. 

בית הזיקוק מוקף בגדר אבטחה בשמירה כבדה. עובדים סעודים ופועלים נוספים מתגוררים במתחם המגורים נג'מה המאובטח פחות. המתחם נבנה כדי לאפשר לעובדי חברת הנפט המערביים (בעיקר אמריקאים) מידה של נוחות מערבית והפרדה מהמגבלות של החוקים הסעודיים והאסלאמיים, עם הזמן הקהילה השתנתה בהתאם לצמצום התושבים המערביים לפסיפס של סעודים, מצריים, ירדנים, פיליפינים, הודים, פקיסטנים ומספר אמריקאים ובריטים. אנגלית משמשת כשפה המשותפת במקום.

בעקבות מבצע מבצע שאגת הארי הותקף בית הזיקוק בכלי טיס בלתי מאוישים מאיראן, דבר שהוביל לשריפה גדולה במקום ולהשבתת המתקן.https://thearabweekly.com/saudi-aramco-shuts-ras-tanura-refinery-after-drone-strike כעבור מספר ימים תקפה איראן שוב את המתקן.https://www.youtube.com/watch?v=M0rCaRQvlJc

## תחבורה
### כבישים
ראס תנורה מחוברת באמצעות כביש דו-מסלולי אחד עם , המחבר אותה עם ערים שכנות כמו ג'ובייל ודמאם, כמו גם עם המטה האזורי של עראמקו בדהראן.

### שדה תעופה
העיירה משתמשת בנמל התעופה הבין-לאומי המלך פהד.

אף על פי שיש שדה תעופה קטן בעיר, הוא מיועד לשימוש בלעדי של עראמקו הסעודית, בעיקר למסוקים. המרחק ממרכז העיר לטרמינל בנמל התעופה דמאם הוא כ-. עם זאת, פרויקט בבניה מיועד לקצר את המרחק הזה ל- כאשר הכביש החדש יושלם.

## בתרבות הפופולרית
סרט דוקומנטרי של ערים שנבנו על ידי חברת עראמקו הסעודית, כולל מחנה העובדים ראס תנורה נג'מה בשם *Home: The Aramco Brats Story* יצא בדצמבר 2006.

## גלריית תמונות

קובץ:ISS034-E-053513 Tarout Bay - Saudi Arabia.jpg|מפרץ תארות כפי שנראה מתחנת החלל הבין-לאומית; ראס תנורה נמצאת בחלק הצפוני של המפרץ
קובץ:RarTanura434.jpg|מכלי נפט בנמל העיר
קובץ:From the air by Paul Palmer 2487098424.jpg|צילום אוויר של העיר (1979)


## קישורים חיצוניים

* 
* 
* תמונות ומסמכים ספציפיים לעיר מאתר 
* : בלחיצה על הקישור "קהילות", ניתן למצוא מידע וסיור תמונות על ראס תנורה.
* , סיפורים בבית הזיקוק ראס תנורה.
* 

## הערות שוליים

קטגוריה:עראמקו הסעודית
קטגוריה:ערב הסעודית: ערי חוף
ארי גלהר

**ארי גלהר** (נולד ב-31 ביולי 1987) הוא יועץ אסטרטגי ואיש תקשורת, יו"ר חברת 'תרבותא' ומגזין הילדים החרדי 'נפלאות עולם'.

## ביוגרפיה
גלהר נולד ב-31 ביולי 1987, בדבלין במדינת אירלנד. למיכאל ורחל גלהר, חסידי ברסלב. עלה לישראל בגיל צעיר.
התחנך בתלמוד תורה תורת אמת, וישיבות שערי תורה של חסידות ברסלב ושובו בנים.

## קריירה
את דרכו התקשורתית החל גלהר בשנת 2006 בעיתון ידיעות ירושלים, שם שימש ככתב לענייני חרדים ובריאות ואף פרסם מדי שבוע טור אישי בעיתון.

במהלך עבודתו בידיעות ירושלים שימש גלהר גם ככתב באתר ynet ואף פרסם מדור כלכלי קבוע בערוץ כלכלה.

בשנת 2009 זכה גלהר בפרס מצטיין רשת ידיעות תקשורת ועורר סערה כאשר סירב ללחוץ את ידה של העורכת הראשית יעל אדמוני וקיבל את התעודה ממנכ"ל ידיעות תקשורת.

בשנת 2012 עבר גלהר לעיתון מעריב וסיקר את תחום הבריאות ובהמשך את תחום החרדים. עם רכישת מעריב על ידי מו"ל מקור ראשון שלמה בן צבי החל גלהר לסקר חרדים גם עבור העיתון מקור ראשון. במקביל לכתיבתו עסק גלהר גם ברדיו, ערך והגיש תוכניות ופינות ברדיו ירושלים, גלי ישראל ורדיו קול ברמה.

בשנת 2013 הגיש תוכנית שבועית באתר nrg בשם המית של הצ'ולנט שעסקה בחברה החרדית לצד יקי אדמקר.

בסוף שנת 2013 פרש גלהר מעיתונות והחל לעבוד כיועץ אסטרטגי לחברות עסקיות, רבנים, פוליטיקאים ואישי ציבור.

בבחירות 2015 עבד גלהר עבור יו"ר ש"ס ויו"ר הבית היהודי נפתלי בנט במקביל ואף ליווה את בנט בעת כהונתו כשר החינוך והחיבור המחודש שלו לציבור החרדי לאחר ברית האחים עם יאיר לפיד בשנת 2013.

בשנת 2017 הקים גלהר את חברת התוכן 'תרבותא' הפועלת בקרב הציבור החרדי.

בשנת 2017 הצטרף גלהר כשותף אל מייסדי חברת הלובינג 'ריפבליק יועצים' לירון הרשקוביץ ומבשרת נבו שפרשו מעבודתם בחברת הלובינג 'גלעד לובינג' עד לפרישתו בסוף 2020.

בשנת 2021 ייסד גלהר את מגזין הילדים המדעי חרדי נפלאות עולם באמצעות חברת 'תרבותא' ובשותפות עם זכיינית נשיונל ג'יאוגרפיק בישראל, ג'וניור מדיה.

גלהר משמש מעת לעת כפרשן ומגיש בכלי תקשורת שונים וכותב טורי דעה בנושאי פוליטיקה, חרדים ועוד בכלי התקשורת.

## קישורים חיצוניים

## הערות שוליים

קטגוריה:דוברים ישראלים
קטגוריה:עיתונאים חרדים ישראלים
קטגוריה:שדרני רדיו חרדים
קטגוריה:סגל רדיו קול ברמה
קטגוריה:ישראלים שנולדו ב-1987
פארק ארץ הצבי

ממוזער|250x250 פיקסלים|עופות בבריכה המרכזית
[ממוזער|250x250 פיקסלים|[אמו ואווזים בפארק]]
[ממוזער|250x250 פיקסלים|[אייל נקוד|איילים נקודים בפארק]]
**פארק ארץ הצבי** הוא גן חיות ומרכז שיקום לחיות בר שהוקם בשנת 2016 על ידי צבי אדיב ובניו. הפארק שוכן במושב אלישמע. הוא מתנהל יחד עם עמותת למען חיות הבר, ועובד בשיתוף פעולה יחד עם רשות הטבע והגנים ובית החולים לחיות בר.
[ממוזער|250x250 פיקסלים|[סוס הבית|סוס, פרה ונאקה בפארק]]
מטרתו של הפארק הוא להוות מרכז שיקום עבור בעלי חיים, ולאחר מכן לשחרר אותם בחזרה לטבע. כשבעל החיים אינו מסוגל לחזור לטבע, הוא משתקע בפארק.

## בעלי החיים בפארק
בין בעלי החיים הקבועים בפארק ניתן למצוא:

### יונקים

* כבש הבית
* לוטרה חסרת-טופר אסייתית
* תן זהוב - ישנו זוג
* נמייה מצויה
* גמל חד-דבשתי - ישנה נאקה.
* פוני - ניתן לרכוב על סוסי הפוני בתשלום
* ארנבון מצוי
* סוריקטה
* חוטמן אדום
* יעל נובי
* סנאי חמש-פס
* אייל נקוד
* סוס
* פרה

### עופות

* אוח
* שקנאי מצוי
* אפרור אפריקני
* תרנגול הבית
* תרנגול הודו
* בז מצוי
*יען מצוי
*אמו
* פנינייה
* דיה מצויה
* עקב חורף

### זוחלים

* חומט כחול לשון
* צבגון אדום-אוזן
* צב דרבוני
* חרדון מזוקן

## קישורים חיצוניים

* 
* דף הפייסבוק הרשמי של פארק ארץ הצבי

קטגוריה:ישראל: גני חיות
קטגוריה:מועצה אזורית דרום השרון
קטגוריה:שמירת הטבע בישראל
קטגוריה:אלישמע (מושב)
יחסי טורקיה – סנט לוסיה

**יחסי טורקיה–סנט לוסיה** הם יחסי החוץ בין טורקיה לסנט לוסיה.

השגריר הטורקי בפורט אוף ספיין שבטרינידד וטובגו מוסמך גם על סנט לוסיה. לטורקיה יש קונסוליה כללית של כבוד בקסטריז.

## יחסים דיפלומטיים
סנט לוסיה וטורקיה מקיימות יחסי ידידות. היחסים נעשו קרובים אפילו יותר בשנות ה-80 כאשר סנט לוסיה וטורקיה התנגדו נחרצות לאפרטהייד בדרום אפריקה ושיתפו פעולה עניין המבצע האמריקאי-קריבי בגרנדה ב-1983.

## ביקורים נשיאותיים

## יחסים כלכליים
נפח הסחר בין שתי המדינות היה 3 מיליון דולר ב-2019.

## הערות שוליים

קטגוריה:ערכים ללא קטגוריות פיזיות - יחסי חוץ
בוז'וק (נהר)

**בוז'וק** (באוקראינית: **Бужок**) הוא נהר באוקראינה, אחד מיובליו העיקריים של הבּוּג הדרומי.

אורכו של הנהר הוא 78 קילומטרים, ואגן הניקוז שלו הוא כ-704 קמ"ר. לנהר יש יותר ממאתיים יובלים קטנים באורך כולל של 498 ק"מ.

הנהר מהווה את הגבול בין שני חבלי הארץ ההיסטוריים ווהלין ופודוליה.

העיר המרכזית השוכנת לגדותיו היא מז'יבוז', השוכנת במקום בו פוגש נהר הבוז'וק את נהר הבוג הדרומי.

## קישורים חיצוניים

## הערות שוליים

קטגוריה:אוקראינה: נהרות ונחלים
קטגוריה:מחוז חמלניצקי
חיה לאומית

[ממוזער|250x250 פיקסלים|[פנדה ענקית - החיה הלאומית של סין]]
**חיה לאומית** או **בעל חיים לאומי** היא בעל חיים שנבחר לסמל מדינה או עם. לעיתים זהו סמל רשמי - המופיע או לא מופיע על גבי סמל המדינה, ולעיתים סמל לא רשמי. כמו כן, למדינות מסוימות יש חיה לאומית ו/או ציפור לאומית, סוס לאומי, נחש לאומי וכדומה.

## דוגמאות לחיות לאומיות
[250x250px|ממוזער|[ראם לבן - החיה הלאומית של ירדן]]
### ירדן – ראם לבן
החיה הלאומית של ירדן היא הראם הלבן.

### קנדה - בונה קנדי
החיה הלאומית של קנדה היא בונה קנדי, ובנוסף, הסוס הלאומי של קנדה הוא סוס קנדי.

### סקוטלנד - חד־קרן
החיה הלאומית של סקוטלנד היא חד קרן.
[ממוזער|250x250px|[קנגורו - החיה הלאומית של אוסטרליה]]
### אוסטרליה - קנגורו
החיה הלאומית של אוסטרליה היא קנגורו בנוסף הדוב הלאומי הוא קואלה.
[ממוזער|250x250px|[קופראי - החיה הלאומית של קמבודיה]]
### ישראל
כיום, לישראל אין חיה לאומית רשמית, אך דוכיפת מצויה היא הציפור הלאומית; כחליל השברק - הפרפר הלאומי; צפע המצוי – הנחש הלאומי; כלב כנעני – הכלב הלאומי; ונבו יריחו – העקרב הלאומי.
## קישורים חיצוניים

## הערות שוליים

קטגוריה:בעלי חיים והאדם
קטגוריה:סמלים לאומיים
בחולצת פסים

**בחולצת פסים** הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, באפריל 1999, ונכלל באלבום האולפן השני של הזמר, יותר טוב כלום מכמעט, כרצועה הראשונה. את מילות השיר חיבר לידר, לצד יועד נבו שגם הפיק את השיר.

## הצלחה מסחרית
השיר נכנס למצעד הסינגלים השבועי של רשת ג' ב-16 במאי 1999, במקום השביעי. "בחולצת פסים" הגיע לשיאו במצעד ב-6 ביוני אותה השנה כשדורג במקום הראשון. הוא ניצב בפסגת המצעד שלושה שבועות רצופים, ושהה בעשרים השירים הפותחים 14 שבועות רצופים. כמו כן, הוא הגיע למקום ה-17 במצעד השירים לשנת ה'תשנ"ט.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עברי לידר
קטגוריה:שירים בעברית
קטגוריה:שירים שנכתבו על ידי עברי לידר
קטגוריה:שירים על ביגוד ואופנה
קטגוריה:סינגלים בהוצאת הליקון
סמסונג גלקסי A51

**סמסונג גלקסי A51** (באנגלית: **Samsung** **Galaxy** **A51**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז והושק ב-16 בדצמבר 2019, הוא יורשו של סמסונג גלקסי A50.

## מפרט
### חומרה
המכשיר מצויד במסך מסוג סופר AMOLED בגודל 6.5 אינץ' וברזולוציית 1080×2400 פיקסלים, ביחס רוחב-גובה של 20:9. המכשיר מצויד במסך מסוג "קורינג גורילה גלאס 3".

המכשיר מופעל על ידי מעבד בעל שמונה ליבות, כאשר 4 מהן פועלות בתדר עבודה של 2.3 ג'יגה הרץ, וה-4 הנותרות פועלות בתדר עבודה של 1.7 ג'יגה הרץ. במכשיר ישנה מערכת על שבב מדגם Exynos 9611 עם תהליך של 10 ננומטר. למכשיר אחסון פנימי בנפח 64 או 128 ג'יגה בייט וזיכרון RAM בנפח 4 או 6 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 4000 מיליאמפר-שעה, שאינה ניתנת להסרה, במתח טעינה מהירה בת 15 וואט. למכשיר ישנו חיישן טביעות אצבע אופטי בתצוגה.

#### מצלמה
המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה רחבה ברזולוציה 48 מגה פיקסל; מצלמת אולטרה רחבה בשדה ראייה של 123 מעלות ברזולוציה 12 מגה פיקסל; מצלמת מאקרו ברזולוציה 5 מגה פיקסל; חיישן עומק ברזולוציה 5 מגה פיקסל; כמו כן, במכשיר ישנה מצלמה קדמית ברזולוציה 32 מגה פיקסל. המצלמה הקדמית והמצלמה האחורית יכולות להקליט וידאו של עד 4K ב-30 פריימים לשנייה.

### תוכנה
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.0.

הטלפון עודכן בעדכון תוכנה, וקיבל את הממשק המותאם של סמסונג - One UI 2.1 ו-2.5. הטלפון כולל סמסונג נוקס לאבטחת מערכת נוספת.

ב-2 בדצמבר 2020, הטלפון, יחד עם מכשירי סמסונג גלקסי נוספים, קיבל את שדרוג מערכת ההפעלה אנדרואיד 11 בממשק המותאם של סמסונג - One UI 3.1.

ב-18 באוגוסט 2020 הצהירה סמסונג, יחד עם סמסונג גלקסי A71 וסמסונג גלקסי A90 5G, כי המכשיר יקבל שלושה דורות של תמיכה בתוכנת אנדרואיד.

## קישורים חיצוניים

* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A51
קטגוריה:מכשירים שהושקו ב-2019
הר מייסון (אנטארקטיקה)

**הר מייסון** (באנגלית: **Mount Mason**) הוא הר בהרי המלכה מוד, באזור חוף דופק של שטח חסות רוס שבאנטארקטיקה.

ההר ממוקם לחוף מדף הקרח רוס, והוא מתנשא מעל הקצה הצפוני של רכס לילי.

גובהו של ההר 640 מטרים מעל פני הים; הר מייסון הוא ההר ה-2,467 בגובהו באנטארקטיקה.

## היסטוריה
### גילוי ומיפוי ההר

ההר התגלה וצולם על ידי משלחת בירד לחקר אנטארקטיקה, אשר חקרה את אנטארקטיקה, בפיקודו של ריצ'רד בירד, בין השנים 1928 – 1930.

### מקור השם

ההר נקרא על שמו של האוורד אף. מייסון (Howard F. Mason), מהנדס רדיו שחרף עם המשלחת בתחנת באמריקה הקטנה.

## קישורים חיצוניים
* הר מייסון באתר הגאזט האנטארקטי המשווה SCAR של ממשלת אוסטרליה
* הר מייסון באתר peakery (מרחקים לאתרים סמוכים)

## הערות שוליים

מייסון
מייסון
קופה אמריקה 1946

[שמאל|ממוזער|250px|[נבחרת ארגנטינה בכדורגל|נבחרת ארגנטינה, זוכת הקופה אמריקה]]
**[[קופה אמריקה|אליפות אמריקה הדרומית]] [[1946]]** (בספרדית: **Campeonato Sudamericano de Football 1946**) היא המהדורה ה-19 של אליפות אמריקה הדרומית בכדורגל. הטורניר נערך בארגנטינה בין ה-12 בינואר ל-10 בפברואר 1946, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שש נבחרות החברות בהתאחדות. ארגנטינה זכתה בטורניר בפעם השמינית בתולדותיה.

הנבחרות פרו, קולומביה ואקוודור פרשו מהתחרות. על אף שלא הוענק גביע לזוכה, התחרות נחשבת לרשמית מצד ה-CONMEBOL.

## נבחרות
 (מארחת) (מחזיקת הגביע)  
 
  
 
 

## אצטדיונים

## המשחקים

----

----

----

----

----

----

----

----

----

----

----

----

----

----

## מלכי השערים
מרכז|ממוזער|100px|חוסה מריה מדינה, מלך שערי הטורניר
;7 שערים
* חוסה מריה מדינה
;5 שערים
* אנחל לברונה
* נורברטו מנדס
* זיזיניו
;4 שערים
* וילאלבה
;3 שערים
* הלנו דה פרייטס
* אריה
* אטיליו קרמסצ'י

## קישורים חיצוניים

* נתונים על קופה אמריקה 1946
*קופה אמריקה 1946 בארכיון RSSSF

קטגוריה:קופה אמריקה
קטגוריה:1946 בספורט
קטגוריה:תחרויות כדורגל בארגנטינה
Lose Somebody

"**Lose Somebody**" הוא סינגל של הדי ג'יי הנורווגי, קייגו, והלהקה האמריקאית, ואן ריפאבליק, שיצא, על ידי חברת התקליטים סוני מיוזיק אנטרטיינמנט, ב-15 במאי 2020 כסינגל החמישי מתוך אלבום האולפן השלישי של קייגו, *[[Golden Hour (אלבום של קייגו)|Golden Hour]]*. השיר נכתב על ידי קייגו, פיליפ פלסטד, ראיין טדר, ג'ייקוב טורי, מורטן ריסטורפ, אלכסנדר דליקטה ואלייסה ונדרהיים, והופק על ידי קייגו. השיר נכלל במהדורת הדלוקס של אלבום האולפן החמישי של ואן ריפאבליק, *[[Human (אלבום של ואן ריפאבליק)|Human]]*.

נכון לנובמבר 2021, השיר הושמע למעלה מ-357 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קייגו
קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירי דאנס-פופ
קטגוריה:סינגלים בהוצאת סוני מיוזיק
I Like Me Better

"**I Like Me Better**" הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-19 במאי 2017, ונכלל באלבום האוסף של לאוב, *I Met You When I Was 18 (The Playlist)*.

השיר נהיה להיט רדום, לאחר שלקח לו למעלה משנה להגיע למקום ה-27 בבילבורד הוט 100.

## פרסים ומועמדויות

## במדיה
השיר הופיע בפרסומת ל-Android Auto, בטריילר לסרט של נטפליקס, לכל הנערים שאהבתי ובפרק של סדרת הקומדיה *The Expanding Universe of Ashley Garcia*.

השיר הופיע כשיר רקע בתחרות השמלות של מיס תבל ב-2018.

## וידאו קליפ
הווידאו קליפ מציג את לאוב ופייג' ספארה בתור השחקנים ריצ'רד ברגמן ומישל סטאר. נכון לפברואר 2023, הווידאו קליפ נצפה למעלה מ-191 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי לאוב
קטגוריה:שירים באנגלית
קטגוריה:שירים שנכתבו על ידי לאוב
קטגוריה:שירי אלקטרופופ
Change (שיר של כריסטינה אגילרה)

"**Change**" (בעברית: "**להשתנות**") הוא שיר צדקה של הזמרת כריסטינה אגילרה אשר יצא לאור ב-16 ביוני 2016 על ידי חברת התקליטים RCA רקורדס. השיר נכתב על ידי אגילרה עצמה, Who Is Fancy ופלו ריאוטר והופק על ידי ריאוטר עצמו ומרטין טרפה. אגילרה חשפה לראשונה את השיר בתוכנית של ראיין סיקרטס ביום יציאתו. השיר נכתב לזכר ההרוגים בפיגוע הירי במועדון הלהט"ב באורלנדו וכל הכנסות השיר נתרמו למשפחות של הקורבנות.

מבחינה לירית השיר עוסק בזהות עצמית וקבלה ומבחינה מוזיקלית הוא בלדת גוספל. הוא זכה לביקורות חיוביות ששיבחו את היכולות הווקאליות של אגילרה ואת מילות השיר.

## הצלחה מסחרית
השיר לא זכה להצלחה מסחרית כאשר לא הצליח להיכנס למצעד האמריקאי הרשמי. במצעד הדיגיטלי האמריקאי השיר גם לא זכה להצלחה כאשר הגיע למקום ה-32 בלבד. גם בקנדה השיר לא זכה להצלחה כאשר הגיע למקום ה-36 בלבד במצעד הקנדי הרשמי ולמקום ה-40 במצעד הקנדי הדיגיטלי. גם באירופה השיר לא זכה להצלחה כאשר דורג במספר מועט של מדינות ביבשת ובמקומות נמוכים.

## מיקומי שיא

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2016
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירי להט"ב
קטגוריה:שירי צדקה
קטגוריה:בלדות משנות ה-2010
קטגוריה:בלדות פופ
קטגוריה:שירי גוספל
קטגוריה:פיגוע הירי במועדון הלהט"ב באורלנדו
קטגוריה:סינגלים בהוצאת RCA רקורדס
Oh Na Na

**Oh Na Na** הוא שיר של הזמרת הקובנית-אמריקאית קמילה קביו בהשתתפות הראפר מייק טאוורס והמפיק טייני הפוארטו-ריקנים. את השיר כתבו המבצעים יחד עם איליה סלמנזאדה, סוואן קוטצ'ה, אלחנדרו בוררו, איוואני רודריגז, וריקארד גורנסון. את הפקת השיר ביצעו טייני ו-NEON16. השיר מבוצע הן בשפה האנגלית והספרדית.

השיר הגיע למקום השני במצעד השירים הדיגיטליים הלטיניים.

## רקע וכתיבה
את השיר כתבו המבצעים יחד עם איליה סלמנזאדה, סוואן קוטצ'ה, אלחנדרו בוררו, איוואני רודריגז, וריקארד גורנסון. את הפקת השיר ביצעו טייני ו-NEON16. הוא תואר כשיר טרופי, הכולל בתוכו מוטיבים לטיניים. הוא הופץ באוקטובר 2021 ברחבי העולם בהוצאת אפיק רקורדס ובהמשך הופצה גרסה מורחבת שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.

## מיקומי שיא

## היסטוריית יציאות לאור

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי טייני
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי קמילה קביו
קטגוריה:סינגלים בהוצאת אפיק רקורדס
פתן שחור פפואני

**פתן שחור פפואני** (שם מדעי: *Pseudechis papuanus*) היא מין של נחש ארסי מהסוג פתן אפעי שבמשפחת הפתניים החי בטבע בגינאה החדשה והאיים הקרובים לה. נחש זה קרוב למינים פתן קולט ופתן שחור כחול-בטן שבעבר השתייכו אליו. הוא תואר למדע ב-1878 בידי החוקרים והמגלים וילהלם פטרס  וג'אקומו דוריה .

## מאפיינים
מין זה בעל גוף שטוח ועבה בצבע שחור ואפור בצדדים ומלמטה. הראש שלו רחב ודומה לשל קוברה והצוואר יכול להתנפח בצורה מגושמת. אורכו הממוצע 1.2 עד 1.7 מטר ולעיתים מגיע לאורך 2 מטרים.

הנחש מצוי בטבע לאורך גינאה החדשה בפפואה ניו גיני ובמערב גינאה החדשה וכן לאורך האיים סביבם במצר טורס ואף בכמה איים מצפון לאוסטרליה בקווינסלנד - איי סאיבאי  ואיי בויגו . הנחש מצוי ביערות, ביצות וערבות האיים ונמצא בירידה עקב כריתת יערות, הרג בידי מקומיים ופגיעה מהפצת קרפדת הקנים הרעילה שהוא צד. לרוב הוא פעיל בשעות היום ומחפש זוחלים קטנים, יונקים ועופות למאכל.

נחש זה ארסי מאוד ובעל רעלן עצבי חזק המזכיר את הרעלן של נחש מולגה הקרוב. ארס זה יכול לגרום לשיתוק ולסכנה של קריסת ריאות. לרוב הנחש יכיש שוב ושוב את הצועדים בקרבתו. מספר שבטים מאמינים שנחש זה תוקף בכישוף ומעדיפים לקבל עזרה ממכשף מקומי במקום מרפואה בבית חולים, מה שמסכן אותם.

עם זאת כמות התקיפות שלו נמוכה יחסית, בעוד מרביתם נגרמת בידי טאיפן החופים הקטלני.

## קישורים חיצוניים

## הערות שוליים

קטגוריה:בעלי חיים שתוארו ב-1878
קטגוריה:טקסונים שתוארו בידי וילהלם פטרס
קטגוריה:פתניים
קטגוריה:פפואה גינאה החדשה: זוחלים
Something's Gotta Give

**Something's Gotta Give** (בעברית: **משהו חייב לתת**) הוא הרצועה השמינית מתוך אלבום הבכורה של הזמרת הקובנית-אמריקאית קמילה קביו, *[[Camila]]*.

## רקע

"Something's Gotta Give, שנקרא במקור "A Good Reason To Go", הוא בלדה המבוססת על מערכת יחסים שהייתה לקביו.

ב-14 במרץ 2017, קביו פרסמה טיזר לשיר בחשבון הסנאפצ'ט שלה. לאחר מכן, ב-24 במרץ 2017, היא הודיעה שהיא תופיע במופע הוונגו טנגו וכשנשאלה אם היא מתכוונת לבצע את השיר, היא ענתה שראשי התיבות של השיר הם "AGRTG". שם השיר הודלף מאוחר יותר על ידי מספר תחנות רדיו וכלי חדשות, כולל Capital FM. בשידור חי בחשבון האינסטגרם של קביו שנערך ב-4 באוגוסט 2017, קביו שאלה את אמה, סינו, מה השיר האהוב עליה מהאלבום, סינו ציינה את "A Good Reason To Go" כאחד האהובים עליה, ואמרה שהשיר הזה הוא כמו "גן עדן". עם זאת, השיר יצא לאור בסופו של דבר תחת השם "Something's Gotta Give".

ב-21 בדצמבר 2017, חשפה קביו את רשימת הרצועות הרשמית של אלבום הבכורה שלה, Camila, והשיר נכלל כרצועה השמינית. ב-7 בינואר 2018, היא הציגה את השיר בציוץ על ידי הצגת קטע טקסט מלווה ב-GIF שבו הוצגו כמה מילים מהשיר.

בשידור חי, קביו חשפה ש"Something’s Gotta Give" הוא אחד השירים שהיא הכי הייתה מתוחה לחלוק עם המעריצים שלה כי "הוא ממש אישי". בציוץ, קמילה התוודתה שהיא שרה פעם את "Something's Gotta Give" ונאלצה לקחת הפסקה כי היא נשברה בבכי.

קמילה חשפה שזוהי הרצועה האהובה על הוריה באלבום. השיר בוצע לראשונה בהופעה חיה בסיבוב ההופעות Never Be The Same בוונקובר. שם, קמילה רמזה של"Something’s Gotta Give" עשויה להיות גם משמעות פוליטית או חברתית והקדישה אותו למען Black Lives Matter ומצעד למען חיינו.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:שירים שנכתבו על ידי קמילה קביו
קטגוריה:שירים שנכתבו על ידי שרה הדסון
קטגוריה:בלדות פופ
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
קטגוריה:שירי פלטינה בברזיל
עדי (פירושונים)

קטגוריה:שמות משפחה עבריים
קטגוריה:שמות פרטיים עבריים לגברים ולנשים
Lancair

**Lancair** (**לאנסאייר**) היא חברה אמריקאית המייצרת ערכות הרכבה למטוסים קלים.

החברה הוקמה בשנת 1981 על ידי לאנס נויבאואר כיצרנית מוטסים מפיברגלס שניתנים להרכבה עצמית. הוא התכוון להציג את המטוס הראשון במהלך שנת 1984 ואכן מטוס Lancer 200 הוצג בדצמבר. המטוס היה מצויד במנוע 100 כוח סוס. לאחר מספר שיפורים בשנת 1985 החלה מכירתו תחת השם Lancair 200. תוך זמן קצר פותחו דגמים חדשים לרבות Lancair 360 עם מנוע של 180 כוח סוס. עד לסוף 1990 נמכרו כ-600 יחידות ונויבאואר טען שהוא מחזיק כ-30% של השוק.

החל משנת 1990 הוחלט לעבור למטוסים בעלי ארבעה מושבים. Lancair IV ענה לדרישה זו. בשנת 1991 הוא שבר שיא המהירות כאשר הגיע ל-360 מיילס בשעה.

בעקבות צורך להרחיב את המפעל, החברה עברה לאורגון. בהתאם לדיווח מאוגוסט 1998 נמכרו 1400 יחידות מהם 300 של דגם ארבעה מושבים.

בשנת 1994 החברה החלה לעבור לייצור מטוסים בעלי אישורי בטיחות. לאחר תהליך אישורים ממשוך שני דגמים אושרו בשנת 1998 ו-2000 בהתאמה כדגמי Columbia 300 ו-Columbia 400. בשנת 2003 נויבאואר החליט למכור חטיבה לייצור מטוסים להרכבה עצמית. החל משנת 2005 החלק שנותר בבעלות נויבאואר החל לפעול תחת השם Columbia Aircraft. אומנם החברה החדשה לא הצליחה להתרומם, הכריזה על פשיטת רגל ותכנון הדגמים שלה נמכר ל-"ססנה איירקראפט קומפני".

בשנת 2017 הוכרז שזכויות תכנון ופסי הייצור של מטוסים ישנים נמכרו, הועברו לטקסס והחברה חדשה פועלת תחת השם Lancair International, LLC.

תוך זמן קצר החברה לאנסאייר החליפה את שמה ל-Evolution Aircraft. תחת השם החדש, החברה התקשתה להמשיך בתפקוד סביר ולעמוד התחייבויותיה ללקוחות.

## קישורים חיצוניים

* 
* מטוסים מדגמי columbia
* נתוני מטוס מדגם Lancair 360

קטגוריה:יצרני מטוסים אמריקאיים
Telepathy

**Telepathy** (בעברית: **טלפתיה**) הוא שיר של הזמרת כריסטינה אגילרה אשר יצא כסינגל מתוך הפסקול של הסדרה *[[The Get Down]]* בשיתוף עם הגיטריסט נייל רוג'רס בתאריך ה-23 באוגוסט 2016 על ידי תקליטי RCA. הוא נכתב על ידי סיה וסטארגייט והופק על ידי אליוט ווילר ובאז לורמן. בנוסף לשיר המקורי פורסמו גם מספר רמיקסים שלו בחודש שלאחר מכן אשר אוגדו לכדי EP אחד.

מבחינה מוזיקלית השיר הוא שיר דיסקו עם השפעות של שנות ה-70. מבחינה לירית השיא עוסק בנפילת הדיסקו ובעליית ההיפ-הופ באותה תקופה. השיר זכה לביקורות חיוביות ממבקרי המוזיקה, בעיקר על היכולות הווקאליות של אגילרה בשיר שאף הושוו לאלו של מריה קארי. השיר הגיע למקום הראשון במצעד שירי הדאנס האמריקאי ובכך הפך לשיר התשיעי של אגילרה שמגיע למקום התשיעי למצעד והשיר הרביעי של רוג'רס. בהמשך אגילרה הפיקה קליפ לשיר ביוזמתה כמחווה למעריצים שלה.

## הצלחה מסחרית
בארצות הברית השיר השיג את ההצלחה הגדולה ביותר שלו כאשר הגיע למקום הראשון במצעד שירי הדאנס האמריקאי כאשר הגיע שם למקום הראשון ובכך הפך לשיר התשיעי של אגילרה לעשות זאת ולשיר הרביעי של רוג'רס לעשות זאת ובכך רוג'רס שבר שיא כאשר הפך לאמן (גברים בלבד) שהכניס הכי הרבה שירים למקום הראשון במצעד במהלך אותה שנה (יוני 2015-יוני 2016). אם כי במצעד האמריקאי הרשמי השיר לא הופיע ולמעשה הוא הצליח להתברג במצעדים רשמיים של שלוש מדינות בלבד וגם שם לא בהכרח זכה להצלחה.

## מיקומי שיא

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2016
קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שהופקו על ידי נייל רוג'רס
קטגוריה:וידאו קליפים שבוימו על ידי האנה לוקס דייוויס
קטגוריה:שירי דיסקו אמריקאיים
קטגוריה:שירים מסדרות טלוויזיה
קטגוריה:סינגלים בהוצאת RCA רקורדס
I'm in Love with a Monster

"**I'm in Love with a Monster**" הוא שיר שהוקלט על ידי להקת הבנות האמריקאית פיפת' הרמוני, עבור סרט הפנטזיה-קומדיה המונפש הממוחשב משנת 2015, "מפלצת של מלון 2". הוא נכתב על ידי הרמוני סמואלס, כרמן ריס, שרה מנקוסו, אדגר אטיין ואריקה קולטר והופק על ידי סמואלס.

מבחינה לירית, השיר עוסק במישהו שמאוהב באדם "שובב", תוך שימוש במילה "מפלצת" כהפרזה כדי לתאר את אישיותו.

## רקע וכתיבה
קטע מתוך "I'm in Love with a Monster" הושמע בטריילר לסרט "מפלצת של מלון 2" שיצא לאקרנים ב-17 ביוני 2015. השיר הופץ בפורמט של הורדה דיגיטלית ב-14 באוגוסט. בהמשך, נשלח לרדיו להיטים עכשוויים ארבעה ימים מאוחר יותר, ב-18 באוגוסט. עם זאת, לא זכה להצלחה רבה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.

## וידאו קליפ
הווידאו קליפ הרשמי של השיר הוצג לראשונה בכיכר טיימס בניו יורק ב-27 באוגוסט 2015. מאוחר יותר, הוא הוקרן בבכורה עולמית ב-Vevo באותו היום. הקונספט של השיר עסק בכך שכל חברת להקה הוצגה כאחת מהדמויות ב"מפלצת של מלון 2", תוך הענקית אווירת ליל כל הקדושים.

נכון לנובמבר 2021, מונה הצפיות של הקליפ עומד על למעלה מ-150 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2015
קטגוריה:שירי פיפת' הרמוני
קטגוריה:שירים באנגלית
קטגוריה:שירים על מפלצות
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
קאלום מקגרגור

**קאלום ויליאם מקגרגור** (באנגלית: **Callum William McGregor**; נולד ב-14 ביוני 1993) הוא כדורגלן סקוטי המשחק בעמדת הקשר בסלטיק מליגת העל הסקוטית, בה הוא גם משמש כקפטן.

## קריירת מועדונים
מקגרגור התחיל את הקריירה שלו בקבוצת הנוער של סלטיק. בגמר הגביע הסקוטי לנוער בשנת  הוא כבש שלושער בו ניצחה סלטיק 0–8 את קווינס אוף דה סאות'.

באוגוסט  הושאל לחמישה חודשים לנוטס קאונטי מהפוטבול ליג הראשונה. ב-7 באוגוסט ערך את הופעת הבכורה שלו בקבוצה בניצחון 2–3 נגד פליטווד טאון מגביע הליגה האנגלי, בו כם כבש את שער הבכורה שלו בקבוצה. עד לינואר כבש עשרה שערים ב-23 משחקי ליגה. בתחילת ינואר  עזב את המועדון, אך כעבור שלושה שבועות נוטס הצליחה להשאירו עד לסיום העונה.

בקיץ  חזר לסלטיק. ב-15 ביולי 2014 ערך את הופעת הבכורה שלו בקבוצה בניצחון 0–1 נגד קו. אר. רייקיאוויק במסגרת מוקדמות ליגת האלופות, בו כבש את שער הבכורה שלו במועדון. ב-13 באוגוסט 2014 ערך את הופעת הבכורה שלו בליגת העל הסקוטית בניצחון 0–3 נגד סט. ג'ונסטון. ב-29 באוגוסט של אותה שנה חתם על חוזה לחמש שנים במועדון.

באפריל  הבקיע בשני משחקי האולד פירם שנערכו באותו שבוע, אשר בשניהם ניצחה סלטיק. ב-31 באוקטובר 2017 הבקיע את שער הבכורה שלו בשלב הבתים של ליגת האלופות בהפסד 1–2 לבאיירן מינכן.

בקיץ  מונה לקפטן הקבוצה, לאחר עזיבתו של סקוט בראון. ב-24 בספטמבר 2021 האריך את חוזהו בסלטיק עד לשנת 2026.

## קריירה בינלאומית
מקגרגור שיחק בכל הנבחרות הצעירות של סקוטלנד.

באוקטובר  ערך את הופעת הבכורה שלו בנבחרת הבוגרת של סקוטלנד לקראת משחקי מוקדמות מונדיאל 2018 נגד  ו. ב-22 ביוני 2021 כבש את שער הבכורה שלו בנבחרת בהפסד 1–3 ל.

באוקטובר 2017 נכלל שוב בסגל המלא לשני משחקי מוקדמות מונדיאל 2018 מול סלובקיה וסלובניה, אך נשאר על הספסל במהלך שני המשחקים. הוא ערך את הופעת הבכורה שלו חודש לאחר מכן, ופתח במשחק ידידות מול הולנד. בסוף 2020 הוא כבש בדו-קרב פנדלים מול ישראל וסרביה כשסקוטלנד זכתה בפלייאוף ליגת האומות C 2018–19 והעפילה לטורניר גמר יורו 2020 של אופ"א, לאחר היעדרות של 23 שנים. הוא כבש את שערו הבינלאומי הראשון במהלך משחק הקבוצות האחרון של הטורניר מול קרואטיה.

## תארים
; סלטיק
*ליגת העל הסקוטית: , , , , , , 2021/2022
*הגביע הסקוטי: , , , 
*גביע הליגה הסקוטי: , , , 

; אישיים
*נבחרת העונה בסקוטלנד: 

## קישורים חיצוניים

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:גלאזגו: כדורגלנים
קטגוריה:כדורגלני סלטיק
קטגוריה:כדורגלני נוטס קאונטי
קטגוריה:כדורגלני נבחרת סקוטלנד
קטגוריה:כדורגלני יורו 2020
קטגוריה:כדורגלני יורו 2024
קטגוריה:בריטים שנולדו ב-1993
התפוצצות מכלית הדלק בפריטאון

**התפוצצות מכלית הדלק בפריטאון** הוא אסון שאירע ב-5 בנובמבר 2021 בעיר פריטאון שבסיירה לאון. התנגשות בין מכלית דלק למשאית גרמה לפיצוץ ולשרפה שהרגו לפחות 144 אנשים ופצעו רבים נוספים.

## האירוע
ההתפוצצות התרחשה ב-5 בנובמבר 2021, בסביבות השעה 22:00, באזור התעשייה של שכונת וולינגטון בעיר פריטאון, בירתהּ של סיירה לאון.

בצומת רחובות מרכזיים התנגשו מכלית דלק שנשאה בנזין ומשאית שנשאה גרניט, וגרמו לדליפת דלק. שני הנהגים יצאו מרכביהם וביקשו מהסובבים להתרחק מהמקום. למרות זאת, מקומיים רבים ניגשו אל המכלית והחלו לאסוף דלק במכלים שהביאו איתם.

הפיצוץ שהתרחש זמן קצר לאחר ההתנגשות פגע באנשים האוספים דלק, בעוברי אורח ובנוסעים ונהגים שהתעכבו בשל הפקק שיצרה ההתנגשות.

ראש עיריית פריטאון, איבון אקי-סוייר, טענה כי עוצמת הפיצוץ הוגברה בשל אותם אנשים שאספו את הדלק הדולף והניחו אותו במכלים בסמוך לזירת ההתנגשות.

## קרבנות
רבים מהקרבנות נלכדו ברכביהם ונשרפו למוות, כולל אוטובוס מלא באנשים שנשרף בעוצמה וכל נוסעיו נהרגו. חנויות ושווקים סמוכים עלו באש לאחר שהדלק נשפך לרחובות. צילומים ששודרו על ידי כלי תקשורת מקומיים הראו גופות חרוכות המקיפות את המכלית. בתחילה אושר כי לפחות 99 בני אדם נהרגו באסון ויותר מ-100 אחרים נפצעו. מספר ההרוגים עלה ל-131 חמישה ימים לאחר הפיצוץ. ב-13 בנובמבר דווח כי מספר ההרוגים הגיע ל-144.

## תגובות
מנהל הסוכנות הלאומית לניהול אסונות אמר כי מאמצי החילוץ נמשכו עד 16:45 ביום המחרת.

נשיא סיירה לאון, יוליוס מאדה ביו, ששהה באותה עת בוועידת האומות המאוחדות לשינוי אקלים בגלאזגו הביע תנחומים והבטיח סיוע ממשלתי למשפחות הנפגעים. סגן הנשיא, מוחמד ג'ולדה ג'אלו, ביקר בחלק מבתי החולים אליהם פונו הנפגעים.

הנשיא הורה על שלושה ימי אבל לאומיים, על הורדת דגלי המדינה לחצי התורן ועל הקמת ועדת חקירה שתחקור את מחדלי המקרה ותספק המלצות למניעת טרגדיות דומות בעתיד.

## קישורים חיצוניים

## הערות שוליים

קטגוריה:אסונות ב-2021
קטגוריה:התפוצצויות מכליות דלק
קטגוריה:סיירה לאון: היסטוריה
קטגוריה:2021 באפריקה
תמיר עדי

**תמיר עדי** (נולד ב-2 במאי 1993) הוא כדורגלן ישראלי המשחק בעמדת הקשר במועדון ספורט דימונה.

## קריירה
עדי החל את הקריירה שלו במחלקת הנוער של הפועל באר שבע, ממנה עבר לזו של מכבי באר שבע. ב-6 בספטמבר 2011 ערך את הופעת הבכורה שלו בקבוצה הבוגרת בתיקו 1-1 מול הפועל אשקלון במסגרת גביע הטוטו. ארבעה ימים לאחר מכן ערך את הופעת הבכורה שלו בליגה הלאומית, בניצחון 0–1 על הפועל נצרת עילית.

ב-3 בספטמבר 2012 חתם במ.ס. אשדוד אולם לא זכה לדקות משחק בליגה, ובינואר  הושאל להכח עמידר רמת גן. בסיום העונה חזר לאשדוד, אך בינואר  חזר להכח, בה שיחק שנה וחצי.

באוגוסט  חתם במכבי קריית גת ובפברואר של אותה עונה חתם בהפועל רמת גן.

ב-5 ביולי 2018 חתם בהפועל קטמון ירושלים. כעבור שנה חתם בבית"ר ירושלים.

ב-21 בספטמבר 2019 ערך את הופעת הבכורה שלו בליגת העל, בניצחון 0–2 על עירוני קריית שמונה, בו גם כבש את שער הבכורה שלו בקבוצה. ב-13 בספטמבר 2021 כבש את השער הראשון בניצחון 0–3 על הפועל ירושלים, שהיה השער הראשון בדרבי משנת . ב-1 בנובמבר 2021 הורחק לראשונה בקריירה, בהפסד 0–1 להפועל נוף הגליל.

ב-6 בספטמבר 2022 חתם בעירוני קריית שמונה. ב-22 בינואר 2023, כשלושה וחצי חודשים לאחר הצטרפותו למועדון, שוחרר מהקבוצה.

ב-23 בינואר 2023 חתם בבית"ר ירושלים עד תום עונת 2022/2023.

ב-20 ביוני 2023 חתם לשנתיים בהפועל חדרה.ב-6 ביוני 2024 שוחרר מהקבוצה
ב-5 בפברואר חתם בהפועל כפר שלם.
ב-20 ביולי 2025 חתם במועדון ספורט דימונה.

## תארים
;בית"ר ירושלים
* גביע הטוטו: 2019/2020
* גביע המדינה: 2022/2023
;הפועל קטמון ירושלים
* גביע הטוטו (הליגה הלאומית): 2018/2019

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:באר שבע: כדורגלנים
קטגוריה:כדורגלני מכבי באר שבע
קטגוריה:כדורגלני מועדון ספורט אשדוד
קטגוריה:כדורגלני הכח עמידר רמת גן
קטגוריה:כדורגלני מכבי קריית גת
קטגוריה:כדורגלני הפועל רמת גן
קטגוריה:כדורגלני הפועל קטמון ירושלים
קטגוריה:כדורגלני בית"ר ירושלים
קטגוריה:כדורגלני עירוני קריית שמונה
קטגוריה:כדורגלני הפועל חדרה
קטגוריה:ישראלים שנולדו ב-1993
ערבי (אי)

**ערבי** (בערבית: العربية) הוא אי, בגודל של כעשרה דונם, שנמצא במפרץ הפרסי, ושייך לערב הסעודית.

יחד עם האי פרסי, ערבי היה נתון במחלוקת בין איראן לערב הסעודית. בהסכם שנחתם בין המדינות, ב-1968, הוסכם כי האי יהיה בריבונותה של ערב הסעודית.

## הערות שוליים

קטגוריה:איים במפרץ הפרסי
קטגוריה:ערב הסעודית: איים
פרסי (אי)

**פרסי** (בפרסית: **فارسی**) הוא אי שנמצא במפרץ הפרסי, פרובינציית בושהר, איראן. על האי נמצא מגדלור ובסיס של חיל הים של משמרות המהפכה האסלאמית.

## היסטוריה
יחד עם האי ערבי, האי היה נתון במחלוקת במחלוקת בין איראן לערב הסעודית. בהסכם שנחתם בין המדינות, ב-1968, הוסכם כי האי יהיה בריבונותה של איראן.

בסוף שנות ה-80 של המאה ה-20, במהלך מלחמת איראן–עיראק, השתמשו משמרות המהפכה בסירות מהירות בכדי להוציא התקפות מהאי על כלי שיט של עיראק ובעלות בריתה, כולל כווית. ארצות הברית נכנסה למפרץ הפרסי בכדי להגן על משלוחי הנפט של כווית. איראן הטמינה מוקשים ימיים ליד האי, בנתיב השיירה הראשונה של ארצות הברית.

ב-12 בינואר 2016, כוחות משמרות המהפכה האיראניים שהוצבו באי תפסו שני כלי שיט קטנים ו-10 מלחים של הצי האמריקאי, לאחר שפלשו לריבונות של איראן. התקרית גרמה לשיחות בין משרד החוץ האיראני למשרד החוץ האמריקאי בנוגע לשחרורם. כל עשרת המלחים וכלי השיט שלהם שוחררו ללא פגע למחרת בבוקר.

## קישורים חיצוניים

* תמונות לוויין ברזולוציה נמוכה ב-Flash Earth

## הערות שוליים

קטגוריה:איים במפרץ הפרסי
קטגוריה:איראן: איים
קטגוריה:איים לא מיושבים
קטגוריה:בושהר
ננו (מטבע מבוזר)

**ננו** (באנגלית: **Nano**, קוד: **NANO**, סימול: **Ӿ**) הוא מטבע מבוזר שנכתב בקוד פתוח, המבוסס על ארכיטקטורת גרף מכוון חסר מעגלים (DAG) עם מנגנון הסכמה של נציג פתוח (ORV). העברת המטבע מתבצעת בדרך של עמית לעמית, ללא שימוש במתווכים, באמצעות יומן מבוזר עם מבנה נתונים בלוק-סריג.

ננו הושק באוקטובר 2015 על ידי Colin LeMahieu, במטרה לטפל במגבלות קיימות בבלוקצ'יין שעלולות לגרום לעמלות מגבילות ולהגדלת זמני אישור העסקאות תחת עומס. באמצעות שימוש במטבע ניתן לבצע עסקאות ללא תשלום מס, שבדרך כלל משיגות אישור מלא תוך פחות משנייה אחת.

## היסטוריה
הפיתוח של ננו החל בשנת 2014 על ידי Colin LeMahieu, תחת השם המקורי RaiBlocks. ב-31 בינואר 2018, RaiBlocks מותג מחדש לננו. ננו הופץ בחינם דרך "בארות" מבוססי טכנולוגיית האימות Captcha בשנת 2015. הבארות נסגרו בשנת 2017 לאחר שהופצו 126,248,289 מטבעות. יחד עם מימון פיתוח של 7,000,000 מטבעות, נקבע ההיצע הכולל ל-133,248,297 מטבעות.

ב-9 בפברואר 2018, בורסת המטבעות המבוזרים האיטלקית BitGrail הודיעה על כיבויה לאחר שנפרצה. ללקוחות החברה נרשמו הפסדים של 17 מיליון מטבעות ננו מהארנקים שלה, מה שמנע ממשתמשים לגשת לנכסים המאוחסנים בפלטפורמה. הלקוחות המופסדים ביקשו החזר דרך מערכת המשפט האיטלקית, ובתמיכת קרן ננו, פתחו בתובענה ייצוגית נגד הבעלים של BitGrail, פרנצ'סקו פירנו. בינואר 2019, בית המשפט של פירנצה מצא כי פירנו אחראי להפסדים, לאחר שגילה שהבורסה לא הצליחה ליישם אמצעי הגנה משמעותיים כלשהם כדי להבטיח את כספי לקוחותיה ולא דיווחה על הפסדים כבר ביולי 2017.

## המנגנון
ננו משתמש במבנה נתונים בלוק-סריג, שבו לכל חשבון יש חשבון בלוקצ'יין משלו. זהו המטבע המבוזר הראשון שנוצר על גרף א-ציקלי מכוון (DAG), כאשר "בלוק" מייצג עסקה אחת, וכל עסקה מכילה את היתרה הנוכחית של החשבון.

כדי לוודא שישנה הסכמה כללית, נעשה שימוש באלגוריתם מסוג מערכת הוכחת סיכון בשם Open Representative Voting (ORV). במערכת זו, משקל ההצבעה מחולק לחשבונות על סמך כמות הננו שהם מחזיקים. לאחר מכן חשבונות משדרים באופן חופשי חלק מהמשקל לצמתים לפי בחירתם. במקרה שבו משודרות שתי עסקאות סותרות לרשת, מתקיימת הצבעה בצמתים הרלוונטיים לטובת אחד מהם. לאחר מכן משדרים את הצבעתם לצמתים האחרים וכן הלאה. העסקה הראשונה שמגיעה ל-67% ממשקל ההצבעה הכולל מאושרת, והשנייה נמחקת.

מבנה זו מאפשר לננו לתפקד ללא תמריצים כספיים ישירים למשתמשים או לאימות. מכיוון שגופים מסוימים נהנים מהרשת בעקיפין (בורסות מטבעות מבוזרים באמצעות עמלות מסחר, סוחרים הנמנעים מעמלות הקשורות לחברות כרטיסי אשראי וכו'), יש אינטרס לשמור עליה בריאה ומבוזרת על ידי הפעלת צמתים. מאחר שאין תמריץ ישיר לצבור משקל הצבעה, הדבר מסייע להימנע מהנטיות הריכוזיות הטמונות בסחר מסוג זה בעזרת מערכת הוכחת עבודה והוכחת ארכיטקטורות של הצבעות.

## קישורים חיצוניים

*  

## הערות שוליים

קטגוריה:בלוקצ'יין
קטגוריה:מטבעות מבוזרים
קטגוריה:קריפטוגרפיה
גיפמוצ'י

**גיפמוצ'י** (הידוע גם בשמות **גיימו צ'ן** או **גיימוצ'ן**) הוא הר ברכס ההימלאיה התחתון , על הגבול בין בהוטן להודו, בדרום מרכז אסיה. ההר מתנשא לגובה של 4,427 מטרים. סין טוענת כי משולש הגבולות בין סין, הודו ובהוטן נמצאת על ההר. לעומת זאת, בהוטן והודו טוענות שמשולש הגבולות נמצא כ־6.5 ק"מ צפונית לנקודה, בבאטאנג לה.

## ההר בתקופת הודו הבריטית
[ימין|ממוזער| מפה משנת [1876 המתארת את סיקים, עמק צ'ומבי  ובהוטן.]]
העיתון הקיסרי של הודו קובע כי על רכס דונגקיה , שמפריד בין סיקים לבין עמק צ'ומבי , נמצאים צומת, שבה דרך אחת פונה לכיוון דרום-מזרח והדרך השנייה פונה לכיוון דרום-מערב. בצומת, משתרע הנהר ג'אלדהאקה . באותו מאמר, נקבע כי "הכתף המערבית" של גיפמוצ'י מכילה את משולש הגבולות של סיקים, בהוטן וטיבט. הדרך שפונה לכיוון דרום-מערב, המוזכרת בעיתון, מהווה חלק מהגבול בין סיקים לבהוטן. הדרך שפונה לכיוון דרום-מזרח, המכונה רכס זומפרלי*,* מפרידה כיום בין המחוזות חא  וסמצ'י .

האזור התחום בין ג'יפמוצ'י ובאטאנג לה הוא המישור דוקלם. מספר מפות מסע בריטיות מהמאה ה-19 (לפני סקרים רשמיים) מסמנות את הרמה הזו כ-"Gipmochi Pk" ומראות את יישורה למעבר סינצ'לה (ברכס הצפוני של המישור). לבהוטן לא הייתה מפה של אדמותיה עד ל-1961.

## המחלוקת עם סין
הטענה הסינית לגבי נקודת משולש הגבולות מבוססת על סעיף I מאמנת קולקטה:

האמנה מזכירה את ג'יפמוצ'י כמי שנמצא על הגבול עם בהוטן, אך ללא פרטים נוספים לגבי בהוטן. יש לציין כי בהוטן לא הייתה חתומה על האמנה. יתר על כן, ג'יפמוצ'י אינה הנקודה הגבוהה ביותר ברמת דוקלם. מרונג לה, בגובה 15,266 רגל, וסינצ'לה, בגובה 14,531 רגל, גבוהים יותר, ולכן קו באטאנג לה-מרונג לה-סינצ'לה הוא קו פרשת המים הגבוה ביותר באזור.

מפות של סיקים שהופקו על ידי Survey of India ב-1923, 1933 ו-1937 מציגות את ג'יפמוצ'י כנקודת משולש הגבולות. עם זאת, מפה של סיקים מ-1910, שהציגה גם את עמק צ'ומבי ואת בהוטן, מראה כי באטאנג לה הוא נקודת משולש הגבולות. מקורות הודיים מצהירים כי מפת הסקר של הודו מ-1956 ומפות אחרות מאז, על ידי מקורות הודיים ובהוטאנים כאחד, תיארו את נקודת משולש הגבולות ליד באטאנג לה.

ב-30 ביוני 2017, ממשלת סין פרסמה מפה סינית שמתארת את הטריטוריה שלה משתרעת דרומית עד לג'יפמוצ'י.

סכסוך הגבול של 2017 בין סין להודו נובע, ככל הנראה, מהדאגה הביטחונית של הודו לגבי פרוזדור סיליגורי. עמדת תצפית סינית על הר ג'יפמוצ'י תוכל לתצפת על הפרוזדור החיוני הזה, המבוצר בכבדות על ידי חיילים הודים. המלומדת קרוליין בראסארד קובעת כי: "המשמעות האסטרטגית שלה עבור הצבא ההודי ברורה".

## לקריאה נוספת

* 


## קישורים חיצוניים
* אמנה בין בריטניה הגדולה לסין בנוגע לסיקים וטיבט

## הערות שוליים

קטגוריה:בהוטן: גאוגרפיה
קטגוריה:הודו: גאוגרפיה
קטגוריה:אסיה: הרים
התפוצצות מכלית הדלק במורוגורו

**התפוצצות מכלית הדלק במורוגורו** הוא אסון שאירע ב-10 באוגוסט 2019 בעיר מורוגורו שבטנזניה. התהפכות מכלית דלק גרמה לפיצוץ ולשרפה שהרגו לפחות 89 אנשים ופצעו רבים נוספים.

## האירוע
ההתפוצצות התרחשה ב-10 באוגוסט 2019, בסביבות השעה 08:30, סמוך למסוף האוטובוסים המרכזי בעיירה מורוגורו.

מכלית דלק התהפכה כשנהגהּ ניסה להימנע מהתנגשות באופנוע, וגרמה לדליפת דלק. מקומיים רבים ניגשו אל המכלית והחלו לאסוף דלק במכלים שהביאו איתם, ולא הפסיקו גם כשהמכלית החלה לעלות באש.

הפיצוץ שהתרחש זמן קצר לאחר ההתנגשות פגע בעיקר באנשים האוספים דלק, אך גם בעוברי אורח נוספים. בפיצוץ נהרגו 89 אנשים ונפצעו רבים נוספים.

פעולות החילוץ נמשכו עד השעה 15:00. רוב הפצועים נפגעו מכוויות.

נשיא טנזניה, ג'ון מגופולי, הביע את תנחומיו למשפחות הנפגעים אך גם מורת רוח על האופן שבו פעל הקהל במקום.

## הערות שוליים

קטגוריה:אסונות ב-2019
קטגוריה:התפוצצויות מכליות דלק
קטגוריה:טנזניה: היסטוריה
קטגוריה:2019 באפריקה